Az erdő hangja- Drámajátékoktól a rímfaragásig

Iskola: Rákóczi Ferenc Általános Iskola

Pedagógus neve: Török Enikő Andrea

Osztály: 3.-4. osztály

A foglalkozás támája: Az erdő hangja- Drámajátékoktól a rímfaragásig

A foglalkozás célja: Kommunikációs és szociális kompetenciák fejlesztése. Figyelem, emlékezet, empátia fejlesztése. Az egymásért és a környezetért való felelősségtudat megvilágítása.

Tantárgyi kapcsolódás: magyar nyelv, környezetismeret, személyiségfejlesztés.

Felhasználási javaslat: anyanyelv, személyiségfejlesztés óránvagy erdei iskolában.

Időtartam:60- 90 perc

Módszerek: magyarázat, beszélgetés, drámajáték, szemléltetés,

Eszközök: számítógép, Szitakötő folyóirat-2022- nyár-58. szám, tárgyak, papír, íróeszközök, nagyító, csipesz.

Felhasznált irodalom: Szitakötő folyóirat-2022-nyár- 58. szám-Szilasi Katalin: Az erdő hangja

FOTÓZZ A SZEMEDDEL!

A játékvezető 10 olyan természetes dolgot rejt el egy terítő alá, amelyek a környezetben megtalálhatók. Pl: kövek, levelek, magok, tobozok, termések, virágok, növényeket vagy állatokat ábrázoló fotók. A játékvezető 25 másodpercig megemeli a terítőt, aztán a játékosok fel kell írniuk a noteszükbe a 10 tárgy nevét. Nagyon jó megfigyelőképességet fejlesztő játék.

DENEVÉRLAKOMA

Mindenkinek bekötjük a szemét. Egyvalaki lesz a denevér, a többiek pedig az éjjeli rovarok. A denevérnek visító hangot kell immitálnia, a rovarok a maguk módján válaszolnak, miközben próbálják elkerülni őt. A denevér akkor lakik jól, ha minden rovart sikerült elfognia.

MINIATURA

A játékosok nagyítóval, hasalva kell, hogy felfedezzék egy terület apró csodáit. Egy zsinór segítségével meg is kell jelölniük az általuk legérdekesebbnek talált területet. 5-10 perc múlva leülnek körben,és beszámolnak arról, hogy mit láttak.

*Más változat*: Egy parányi élőlény helyébe kell beleképzelniük magukat és úgy kell beszámolniuk, mintha az élőlény mesélné el, hol járt és mit látott.

AZ ÉN FENYŐFÁM

A játékosok 3 párt alkotnak. Minden páros egyik tagja kap 10 csipeszt, ő lesz az öltöztető, a társa meg a fenyőfa. A feladat az, hogy a csipeszes minél hamarabb feldíszítse a ,,fenyőfáját”. Aki kész, felemeli a kezét. Utána minden vetkőztető a legrövidebb idő alatt le kell szedje a csipeszeket. Aztán más párosok következnek.

ESTI LÁNCMESE A TERMÉSZETBEN

Esti séta (lehet képzeletbeli séta is)közben el lehet kezdeni egy láncmesét úgy, hogy a környezetben látható dolgokat bele kell szőni a történetbe. Akár másként is lehet nevezni egy-egy sötét tárgyat, akkor is, ha tudják mi az. Pl. A távolban meglapuló hegyet óriásnak lehet nevezni, a holdat tündérkirálynőként lehet megemlíteni, stb.

NYOMOZÓS: Keresd a természet hangjait az ikerversekben!

IKERVERSEK

|  |  |
| --- | --- |
| Erdei séta  Török Enikő  Hívott az erdő, éltető zöld.  Kékült egy felhő, rozsdás a föld.  Makk koppant messze, mókus zajolt.  Mérges galóca irult-pirult.  Zengett egy fészek, madár dalolt.  Fenyőfa illata belém karolt…  Tobozok között a fű kandikált,  Távolban patak folyt, ő muzsikált…  Hűsölő bogárkát gally rejteget.  Erdei boglárkát méh kelteget.  Csillogó tündér a táncoló nap.  Bujkál egy árnyék a lombok alatt.  Útszéli cserjén fanyar mosoly,  Távolban pihen egy fáradt bagoly.  Örök varázs a szellő, a táj.  Séta a fák közt csodákkal jár. | Örök varázs  Török Enikő  Éltető zöld,  rozsdás föld,  koppanó makk.  Piruló galóca bokrok alatt.  Zengő fészek,  fenyőillat,  álmos toboz.  Hűs patak muzsikál, nyugalmat hoz.  Kis bogár,  boglárka  lombok alatt.  Csillogó tündér a táncoló nap.  Tarka rét,  pillangó,  illat és báj.  Örök varázs az erdei táj. |

RÍMFARAGÓ: Írj te is verset a fákról, erdőről! Itt egy példa:

MESEFA

Varga Kristóf Dominik-III.osztály

Volt egy hatalmas fa,

Sok történet szólt róla.

Ágain meselevelek,

Hallgatták őket a gyerekek.

A levelek elkezdtek zengeni,

Az emberek rosszat akartak tenni.

Megpróbálták kivágni a mesefát,

El akarták kezdeni a munkát.

Egy fiatalabb levél mesélni kezdett,

Erre az emberek leültek a fa mellett.

Végül a fát élni hagyták,

Azóta a meséket a fáról hallják.